На основу члана 37. став 1. тачка 24) Статута Града Ниша ("Службени лист Града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2024. године донела је

**Р Е Ш Е Њ Е**

I **УСВАЈА СЕ** Извештај о раду и пословању Нишког симфонијског оркестра за 2023. годину, број 352 од 01.03.2024. године, који је Одлуком број XLIII–353-2 од 01.03.2024. године усвојио Управни одбор Установе.

II Решење доставити Нишком симфонијском оркестру, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

доц. др Бобан Џунић

***О б р а з л о ж е њ е***

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Нишког симфонијског оркестра, на седници одржаној 01.03.2024. године, донео је Одлукy број XLIII–353-2, којом je усвојио Извештај о раду и пословању Нишког симфонијског оркестра за 2023. годину, број 352 од 01.03.2024. године, и доставио га Градској управи за друштвене делатности на даље поступање.

Нишки симфонијски оркестар у протеклој години, одржао је 10 премијерних концерата одржаних у оквиру концертне сезоне и два концерта на Нишким музичким свечаностима, концерт поводом јубилеја 70. година Нишког симфонијског оркестра, један концерт хуманитарног карактера, коцерт поводом обележавања годишњице „ Три века Нишке Тврђаве“ и четири извођења опере „Чаробна фрула“ у суорганизацији са Народним позориштем Ниш.

Више од 70% музичара користи своје сопствене инструменте. На име њихове амортизације не добијају никакву надокнаду. Овај проблем повлачи се већ годинама, али до данас није нађено решење. Многи од инструмената у личној својини су дотрајали, па би многе инструменте требало ставити ван употребе и набавити нове оркестарске инструменте. Пробе музичара се одржавају на бини, где се изводе и концерти. Први пут од оснивања музичарима Нишког симфонијског оркестра обезбеђени су гудачки инструменти као и део дувачких инструмената. Потребне су мање просторије за њихов рад- вежбање по групама инструмената, као и посебан простор у коме би остављали гардеробу пред јавне наступе. Просторије Нишког симфонијског оркестра су недовољне и неусловне за обављање делатности. Недостатак фоајеа умањује уметнички доживљај бројних посетилаца због недостатка гардероберног простора, нарочито у зимском периоду. Изградњом фоајеа решио би се недостатак билетарнице за продају карата.

Имајући у виду да је Извештај о раду и пословању Нишког симфонијског оркестра за 2023. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Данијела Спасовић